stanford-oval/wikipedia huggingface dataset:
Dawda Bah
Ura

Bah aloitti uransa kotimaassaan Banjul Hawksissa, josta siirtyi Kokkolan Palloveikkoihin kesällä 2005. KPV:ssa Bah ihastutti taitavilla harhautuksilla ja komeilla maaleillaan. Häntä pidettiin yhtenä Ykkösen parhaimmista pelaajista. Bah pelasi kaksi kokonaista kautta KPV:n riveissä ja teki näiden aikana yhteensä 27 maalia Ykkösessä. Kauden 2007 hän aloitti KPV:ssä. Alkukauden peleissä Bah esiintyi aneemisesti kuten koko joukkue. Syynä pidettiin tulevaa siirtoa suurempaan seuraan.
Bah'lle oli jo pitkään etsitty suurempaa seuraa Veikkausliigasta tai ulkomailta. Loppuvuodesta 2006 Bah kävi Norjan Tippeligaen-seura Odd Grenlandin testissä, mutta ei saanut sopimusta. Valkovenäläinen pääsarjaseura FC MTZ-RIPO oli jo aiemmin tarjonnut KPV:lle 200 000 euroa Bah'sta, mutta Bah ei halunnut siirtyä ja siirto jäi toteutumatta. Tammikuussa 2007 Bah kävi algerialaisen USM Blidan testissä, mutta siirto kaatui, kun seurat eivät päässeet sopuun siirtosummasta. Heinäkuussa 2007 Veikkausliiga-seura HJK ilmoitti tehneensä loppukautta koskevan vuokrasopimuksen KPV:n kanssa ja Bah siirtyi Helsinkiin. Sopimuksessa oli myös osto-optio. Bah'han oli kiinnostusta myös Tanskan pääsarjasta.
Bah teki HJK-debyytissään maalin UEFA Cupin karsintaottelussa luxemburgilaista FC Etzellaa vastaan. Veikkausliigadebyytissään 26. heinäkuuta 2007 Bah onnistui maalinteossa MYPAa vastaan. Kaudella 2008 hän teki 25 liigaottelussa 8 maalia ja sai tilille 8 syöttöä. Bah voitti Suomen Cupin vuonna 2008. HJK:n mestaruuskaudella 2009 Bah teki 25 ottelussa 8 maalia. Kausi 2010 ei ollut Bahilta edelliskausien tasoinen, 24 ottelussa syntyi vain kolme maalia. Tästä huolimatta hän voitti kauden päätteeksi Suomen mestaruuden.
Syyskuussa 2010 Bah teki HJK:n kanssa kaksivuotisen jatkosopimuksen. Elokuussa 2011 Bah siirtyi kesken kauden Bundesliigaan FC Augsburgiin. Hän ehti pelata HJK:ssa 101 ottelua, joissa hän teki 19 maalia.
Bah debytoi Augsburgissa 9. syyskuuta 2011 Bundesliigan ottelussa Bayer Leverkusenia vastaan. Hän tuli kentälle vaihtopelaajana. Ottelu jäi hänen ainoakseen Bundesliigassa. Hän oli pitkään sivussa leikkausta vaatineen polvivamman vuoksi, eikä kuntoutumisensa jälkeen ollut kuin kerran joukkueen vaihtopenkillä. Augsburg purki hänen sopimuksensa tammikuussa 2013.
Maaliskuussa 2013 Bah palasi Suomeen ja Veikkausliigaan tehtyään yksivuotisen sopimuksen Kuopion Palloseuran kanssa. Hän pelasi joukkueessa 24 liigaottelua ja teki viisi maalia. Lisäksi hän edusti joukkuetta Suomen Cupissa. KuPS pelasi turnauksen loppuottelussa, mutta hävisi mestaruuden Rovaniemen Palloseuralle maalein 1–2. Huhtikuussa 2014 Bah teki niin ikään yksivuotisen sopimuksen Myllykosken Pallon kanssa. Yhden MYPAssa vietetyn kauden jälkeen Bah palasi KPV:n riveihin, jossa hän pelasi yhden kauden Kakkosta ja yhden Ykköstä ennen lopettamistaan kauden 2016 päätteeksi.
Maajoukkueura

Bah edusti urallaan myös Gambian maajoukkuetta. Hän debytoi maajoukkueessa 9. huhtikuuta 2000 ottelussa Marokkoa vastaan.  Bah edusti maataan vuosien 2002 ja 2006 MM-karsinnoissa.  Kaikkiaan Bah pelasi 9 maaottelua, joissa hän teki kaksi maalia.
Pelityyli

Bah pystyi pelaamaan hyökkääjän lisäksi keskikenttäpelaajana tai laitalinkkinä. Hän oli erittäin vahva haasto- ja 1 vs. 1 -tilanteissa. Monipuolisuuden vuoksi Bah'lla oli myös hyvä pelikäsitys. Hän oli myös hyvä pääpelaaja. Bah oli ulottuva ja monipuolinen pelaaja, joka oli teknisesti taitava ja omasi hyvän pelilukutaidon ja suojasi erinomaisesti palloa.
Yksityiselämä

Bah'n ura Kokkolassa oli katketa kahteen rasistiseen hyökkäykseen ennen kautta 2006. Syyskuussa 2009 Urheilulehti uutisoi Bah'n ja HJK:n päävalmentaja Antti Muurisen välille syntyneen välirikkoa, kun Muurinen asetti Bah'n aloittaman ramadanin cup-ottelun tappion syyksi. Bah kiisti kuitenkin riidan.
Saavutukset

Suomen mestaruus: 2009, 2010, 2011
Suomen Cup 2008, 2011
Ykkösen maalikuningas 2005 (16 maalia)
Aiheesta muualla

Dawda Bah Transfermarkt-sivustolla (englanniksi)
Dawda Bah Veikkausliigan sivuilla
Filosofisen tiedekunnan promootio

Helsingin yliopiston filosofisen tiedekunnan promootio on Helsingin yliopiston humanistisen ja matemaattis-luonnontieteellisen tiedekunnan yhteinen promootio. Se on Suomessa vietettävistä promootioista vanhin, sillä ensimmäinen filosofisen tiedekunnan promootio vietettiin Turun kuninkaallisessa akatemiassa vuonna 1643. Filosofisen tiedekunnan promootio on muodostanut pohjan ja mallin monille muille promootioille, koska tiheimmin ja pisimpään vietettynä promootiona se sisältää vuosisatojen saatossa syntyneitä perinteitä ja rituaaleja, joista monet myöhemmät promootiot ovat ottaneet mallia. Filosofisen tiedekunnan promootio on ollut esikuvana Suomen muiden yliopistojen ja korkeakoulujen promootioseremonioille niiden omaksuessa akateemisia perinteitä 1900-luvulla tapahtuneen korkeakouluverkoston laajentumisen myötä.
Epäilyksen alaisena

| Epäilyksen alaisena> Under Suspicion |
| --- | --- |
 Virallinen elokuvateatterijuliste
Ohjaaja:  Stephen Hopkins
Käsikirjoittaja:  John Wainwright (kirja) Tom Provost W. Peter Iliff Michel Audiart Claude Miller Jean Herman
Tuottaja:  Gene Hackman Morgan Freeman Ross Grayson Bell Matthew Binns Anne Marie Gillen Stephen Hopkins Maurice Leblond Lori McCreary Llewellyn Wells
Säveltäjä:  BT
Kuvaaja:  Peter Levy
Leikkaaja:  John Smith
Tuotantosuunnittelija:  Cecilia Montiel
Pääosat:  Gene Hackman Morgan Freeman
Valmistustiedot
Valmistusmaa:   Yhdysvallat
Tuotantoyhtiö:  Lions Gate
Levittäjä:  Lionsgate Netflix
Ensi-ilta:   22. syyskuuta 2000  19. marraskuuta 2001 (DVD- ja videoensi-ilta)
Kesto:  110 min
Alkuperäiskieli:  englanti
Budjetti:  25 000 000 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Epäilyksen alaisena on Stephen Hopkinsin ohjaama jännityselokuva ja psykologinen trilleri, jonka pääosissa esiintyvät Gene Hackman sekä Morgan Freeman, jotka omilta osiltaan myös tuottivat elokuvan. Se on uusintaversio ranskalaisesta, vuoden 1981 elokuvasta Garde à vue, joka taas perustuu John Wainwrightin 1970-luvun romaaniin Brainwashed.
Juoni

Kaksi nuorta tyttöä on raa'asti murhattu ja raiskattu Puerto Ricossa, San Juanissa. Merkittävä asianajaja Henry Hearst (Hackman) oli se, joka löysi toisen ruumiin. Tätä seuraavana päivänä hän valmistautuu pitämään juhlapuhetta suuressa hyväntekeväisyysgaalassa, kunnes hänen ystävänsä, tapausta tutkiva poliisikomisario Victor Benezet (Freeman), kutsuu hänet poliisiasemalle. Hän tarvitsee vain selvyyden muutamiin rutiinikysymyksiin Henryn todistajanlausuntoa varten ja lupaa viedä vain kymmenisen minuuttia hänen ajastaan. Keskustelun edetessä Henry alkaa kuitenkin hermostua ja kangerrella sanoissaan. Juttutuokio muuttuukin pian tunteja kestäväksi kuulusteluksi, sillä Henrylla näyttäisi olevan jotakin salattavaa. Tähän etsivä Felix Owens (Jane) ainakin uskoo vahvasti. Pian Henry pidätetään ja asemalle kutsutaan myös hänen vaimonsa Chantal (Bellucci), sillä hän näyttäisi tietävän jotain.
Rooliluettelo

| 0 | 1 | 2 |
| --- | --- | --- |
|  Gene Hackman  | … |  Henry Hearst   |
|  Morgan Freeman  | … |  Komisario Victor Benezet   |
|  Monica Bellucci  | … |  Chantal Hearst   |
|  Thomas Jane  | … |  Etsivä Felix Owens   |
Aiheesta muualla

Epäilyksen alaisena -elokuvan viralliset kotisivut
Epäilyksen alaisena Internet Movie Databasessa (englanniksi)
Epäilyksen alaisena Elonet.
FIFA Football 2005

| FIFA Football 2005 |
| --- | --- |
 Kansikuvassa vasemmalta Patrick Vieira, Fernando Morientes ja Andri Ševtšenko.
Kehittäjä:  EA Canada
Julkaisija:  EA Sports
Pelisarja:  FIFA
Julkaistu:   8. lokakuuta 2004 Game Boy Advance, GameCube, PlayStation 2, Windows & Xbox PAL 8. lokakuuta 2004 NA 12. lokakuuta 2004 PlayStation NA 12. lokakuuta 2004 PAL 15. lokakuuta 2004 Mobiili NA 23. lokakuuta 2004 N-Gage PAL 27. lokakuuta 2004 NA 10. marraskuuta 2004 PlayStation Portable NA 25. huhtikuuta 2005 Gizmondo PAL 15. syyskuuta 2005 NA 22. lokakuuta 2005 
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo   OFLC: G   PEGI: 3
Alusta:  Microsoft Windows, PlayStation, PlayStation 2, Nintendo GameCube, Xbox, Game Boy Advance, PlayStation Portable, N-Gage, Gizmondo, mobiili
Jakelumuoto:  DVD, CD, UMD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
FIFA Football 2005 on EA Canadan kehittämä ja EA Sportsin julkaisema jalkapalloaihenen videopeli. Kyseessä on FIFA pelisarjan kahdestoista peli. Pelissä on 25 eri liigaa 18 eri maasta ja peli sisältää myös useita maajoukkueita.
Pelin kansikuvassa esiintyvät Patrick Vieira, Fernando Morientes sekä Andri Ševtšenko. Pohjois-Amerikan version kannessa Oswaldo Sánchez korvasi Vieiran. Englantilainen DJ Paul Oakenfold sävelsi pelin tunnusmusiikin.
FIFA 2005:n englanninkielisestä selostuksesta vastasi John Motson, kommentaattorina toimi Ally McCoist.
Peli oli myös viimeinen PlayStation konsolille julkaistu peli.
Chaouki Ben Saada

| Henkilötiedot |
| --- | --- | --- |
Koko nimi: Chaouki Ben Saada
Syntymäaika: 1. heinäkuuta 1984 (ikä 40)
Syntymäpaikka: Bastia, Korsika
Pelipaikka: Hyökkääjä ja hyökkääväkeskikenttäpelaaja
Pituus: 170 senttimetriä
Seura
Seura:  SC Bastia
Pelinumero: 18
Junioriseurat
 ?–2001:  SC Bastia
Seurat
| Vuodet | Seura | O (M) |
| 2001–2008 2008–2011 2011–2012 2012–2014 2014–2019 2019– |  SC Bastia  OGC Nice  RC Lens  AC Arles  Troyes  SC Bastia | 169 (16) 72 (9) 35 (2) 34 (2) 95 (8) 18 (2) |
Maajoukkue
| 2000 2001 2002–2003 2004–2005 2005–2010 |  Ranska U-15  Ranska U-17  Ranska U-18  Ranska U-21  Tunisia | 3 (2)  7 (5) 3 (0) 40 (5) |
 Seurajoukkueuran tilastot kattavat vain kansalliset sarjat, päivitetty 28. lokakuuta 2020.  Maajoukkueuran tilastot päivitetty 17. tammikuuta 2010.
Chaouki Ben Saada (arab. شوقي ابن سعادة‎, s. 1. heinäkuuta 1984 Bastia, Korsika) on tunisialainen jalkapalloilija. Keskikenttämiehenä ja hyökkääjänä pelaava Ben Saada edustaa Ranskan Ligue 1:ssa pelaavaa SC Bastiaa.
Seuraura

Ben Saada aloitti uransa vuonna 2001 edustaen ranskalaista SC Bastiaa. Hän pelasi joukkueessa aina vuoteen 2008 asti pelaten 169 peliä, joissa hän teki 16 maalia. Usean Bastiassa vietetyn vuoden jälkeen Ben Saada siirtyi 18. kesäkuuta 2008 OGC Niceen.
Seuraura > RC Lens

24. elokuuta 2011 Ben Saada siirtyi RC Lensiin kahden vuoden sopimuksella.
Seuraura > AC Arles

Elokuussa 2012 Ben Saada allekirjoitti kahden vuoden sopimuksen AC Arlesin kanssa.
Maajoukkueura

Ben Saada on syntynyt ja varttunut Ranskassa ja pelasi Ranskan nuorten maajoukkueessa voittaen kultaa alle 17-vuotiaiden maailmanmestaruuskilpailuissa vuonna 2001.
Aikuisten tasolla hän on edustanut vanhempiensa kotimaata Tunisiaa. Ben Saadan ensimmäinen maaottelu oli 26. maaliskuuta 2005 Malawia vastaan. Vuoden 2006 MM-kisoissa hän oli mukana yhdessä ottelussa pelaten 12 minuuttia. Sittemmin Ben Saada oli vaihtomiehen roolissa vuoden 2010 Afrikan-kisoissa.
Saavutukset

Alle 17-vuotiaiden maailmanmestaruus: 2001
Tilastot

| Seura | Kausi | Liiga> Ottelut | Liiga> Maalit | Cup> Ottelut | Cup> Maalit | Eurocup> Ottelut | Eurocup> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- |
| SC Bastia | 2001–2002 | 2 | 0 | - | - | - | - | 2 | 0 |
| SC Bastia | 2002–2003 | 21 | 3 | - | - | - | - | 21 | 3 |
| SC Bastia | 2003–2004 | 35 | 3 | 1 | 1 | - | - | 36 | 4 |
| SC Bastia | 2004–2005 | 19 | 1 | - | - | - | - | 19 | 1 |
| SC Bastia | 2005–2006 | 27 | 0 | - | - | - | - | 27 | 0 |
| SC Bastia | 2006–2007 | 30 | 1 | - | - | - | - | 30 | 1 |
| SC Bastia | 2007–2008 | 35 | 8 | 4 | 2 | - | - | 39 | 10 |
| SC Bastia | Yhteensä | 169 | 16 | 5 | 3 | - | - | 174 | 19 |
| OGC Nice | 2008–2009 | 25 | 1 | 6 | 3 | - | - | 31 | 4 |
| OGC Nice | 2009–2010 | 28 | 6 | - | - | - | - | 28 | 6 |
| OGC Nice | 2010–2011 | 19 | 2 | - | - | - | - | 19 | 2 |
| OGC Nice | Yhteensä | 72 | 9 | 6 | 3 | - | - | 78 | 12 |
| Uralla yhteensä | Uralla yhteensä | 241 | 25 | 11 | 6 | - | - | 252 | 31 |
Tilastot > Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 11. marraskuuta 2005 | Stade 7 Novembre, Radès, Tunisia |  Kongon demokraattinen tasavalta | 1 – 1 | 2 – 2 | Ystävyysottelu |
| 2 | 27. tammikuuta 2008 | Tamale Stadium, Tamale, Ghana |  Etelä-Afrikka | 2 – 0 | 3 – 1 | 2008 AM-kisat |
| 3 | 4. helmikuuta 2008 | Tamale Stadium, Tamale, Ghana |  Kamerun | 1 – 2 | 2 – 3 | 2008 AM-kisat |
| 4 | 7. kesäkuuta 2008 | Stade Linité, Victoria, Seychellit |  Seychellit | 2 – 0 | 2 – 0 | 2010 MM-karsinnat |
| 5 | 21. kesäkuuta 2008 | Stade 7 Novembre, Radès, Tunisia |  Burundi | 1 – 0 | 2 – 1 | 2010 MM-karsinnat |
Aiheesta muualla

National Football Teams (englanniksi)
Ben Saadan profiili LFP:ssä (ranskaksi)
Chaouki Ben Saada Eurosportilla (englanniksi)
Ranskan alle 17-vuotiaiden joukkue – Jalkapallon alle 17-vuotiaiden MM-kilpailut 2001
1 Chaigneau |
2 Debris |
3 Berthod |
4 Colombo |
5 Faty |
6 Maïa |
7 Le Tallec |
8 Yebda |
9 Sinama-Pongolle |
10 Meghni |
11 Ben Saada |
12 Faé |
13 Drouin |
14 Mohellebi |
15 Jacmot |
16 Piètre |
17 Glombard |
18 Fabre |
Valmentaja Jodar
Tunisian joukkue – Maanosaliittojen cup 2005
1 Boumnijel |
2 Saïdi |
3 Essediri |
4 al-Abdi |
5 Jaziri |
6 Trabelsi |
7 Mhedhebi |
8 Nafti |
9 Guemamdia |
10 Ghodhbane |
11 Dos Santos |
12 Mnari |
13 Namouchi |
14 Chedli |
15 Jaïdi |
16 Fadhel |
17 Ben Saada |
18 Benachour |
19 Ayari |
20 Clayton |
21 Jemâa |
22 Kasraoui |
23 Haj Massaoud |
Valmentaja Lemerre
Tunisian joukkue – Jalkapallon AM-kilpailut 2006
1 Boumnijel |
2 Merdassi |
3 Haggui |
4 Melliti |
5 Jaziri |
6 Trabelsi |
7 Ben Saada |
8 Namouchi |
9 Guemamdia |
10 Ghodhbane |
11 Santos |
12 Mnari |
13 Bouazizi |
14 Chedli |
15 Jaïdi |
16 Fadhel |
17 Jemâa |
18 Benachour |
19 Ayari |
20 Clayton |
21 Yahia |
22 Kasraoui |
23 Ltifi |
Valmentaja Lemerre
Tunisian joukkue – Jalkapallon MM-kilpailut 2006
1 Boumnijel |
2 Essediri |
3 Haggui |
4 Yahia |
5 Jaziri |
6 Trabelsi |
7 Guemamdia |
8 Nafti |
9 Chikhaoui |
10 Ghodhbane |
11 Santos |
12 Mnari |
13 Bouazizi |
14 Chedli |
15 Jaïdi |
16 Nefzi |
17 Ben Saada |
18 Jemmali |
19 Ayari |
20 Namouchi |
21 Saïdi |
22 Kasraoui |
23 Melliti |
Valmentaja Lemerre
Tunisian joukkue – Jalkapallon AM-kilpailut 2008
1 Kasraoui |
2 Ghezal |
3 Haggui |
4 al-Abdi |
5 El Bekri |
6 Felhi |
7 Ben Saada |
8 Nafti |
9 Chikhaoui |
10 Zaïem |
11 Santos |
12 Mnari |
13 Ben Frej |
14 Zouaghi |
15 Jaïdi |
16 Mathlouthi |
17 Jemâa |
18 Mikari |
19 Meriah |
20 Ben Dhifallah |
21 Traoui |
22 Nefzi |
23 Chermiti |
Valmentaja Lemerre
Tunisian joukkue – Jalkapallon AM-kilpailut 2010
1 Nefzi |
2 Souissi |
3 Haggui |
4 Felhi |
5 Jemal |
6 Ragued |
7 Ben Saada |
8 Korbi |
9 Chermiti |
10 Darragi |
11 Ben Radhia |
12 Chemmam |
13 Hammami |
14 Mrabet |
15 Dhaouadi |
16 Mathlouthi |
17 Jemâa |
18 Mikari |
19 Msakni |
20 Nafkha |
21 Ifa |
22 Ben Mustapha |
23 Akaichi |
Valmentaja Benzarti
Englannin järviseutu

Englannin järviseutu tai Järviseutu (engl. Lake District) on järvi- ja ylänköalue Luoteis-Englannissa. Suurin osa siitä on Cumbrian kreivikunnassa. Alueen tärkeimmät osat muodostavat Järviseudun kansallispuiston. Englannin korkeimmat huiput, kuten Scafell Pike, sijaitsevat Järviseudun alueella. Järviseutu on lännestä itään noin 53 kilometriä leveä ja pohjoisesta etelään 64 km pitkä. Puiston alueella elää vakituisesti noin 41 000 henkeä. Vuonna 2007 siellä kävi 8,3 miljoonaa matkailijaa.
Järvet

Järviseudulla on yli neljätoista järveä ja lampea. Niiden joukossa on sekä kylmiä, vähäravinteisia puroja ja järviä kuten Wastwater, että ravinteikkaampia järviä kuten Esthwaite Water. Syvin järvi on 79 metriä syvä Wastwater. Pinta-alaltaan suurimmat järvet ovat:
Windermere – 1 459 ha
Ullswater – 884 ha
Derwentwater – 531 ha
Bassenthwaite – 518 ha
Coniston – 475 ha
Haweswater – 387 ha
Thirlmere – 327 ha
Ennerdale – 301 ha
Wast Water – 283 ha
Crummock Water – 258 ha
Muut maastonmuodot

Järvialueella kasvaa luontaista lehtimetsää, jonka vallitsevat puulajit ovat tammi ja haapa. Ylängöillä on kanervan ja rahkasammalen peittämää nummea. Laajat alueet ovat ruohokasvien peitossa.
Alueella on oma maatiaislammasrotunsa, herdwickinlammas. Nämä kestävät lampaat laiduntavat korkeallakin kukkuloilla, ja nillä on tärkeä rooli maiseman pysymisessä perinteisenä.
Korkeimmat huiput ovat
Scafell Pike – 978 m
Scafell – 964 m
Helvellyn – 950 m
Skiddaw – 931 m
Great End – 910 m
Bowfell – 902 m
Kulttuuri

Järviseutu tunnetaan siellä eläneistä kirjailijoista, joita ovat olleet muun muassa William Wordsworth ja Beatrix Potter. Potter omisti alueella maatilan, jonka hän lahjoitti myöhemmin National Trustille. Wordsworth ajoi kansallispuiston perustamista alueelle ja kirjoitti siitä monia kävelyreittien kuvauksia. Guide to Lakes ilmestyi vuonna 1810.  Hän oli myös keskeinen hahmo Järvikouluksi kutsutussa runoilijaryhmässä, johon kuuluivat myös muun muassa Samuel Taylor Coleridge,  Robert Southey, Thomas de Quincey ja John Ruskin.
Aiheesta muualla

Kuvia tai muita tiedostoja aiheesta Englannin järviseutu Wikimedia Commonsissa
Maisema Keswickin seudulta.
Herdwickinlammas Järviseudulla
Scafell Pike
Skiddaw
Maantie.
Eva-Maria Pracht

| Mitalit | Mitalit | Mitalit |  |
| --- | --- | --- | --- |
|  Pracht Soulin kesäolympialaisissa 1988. |  Pracht Soulin kesäolympialaisissa 1988. |  Pracht Soulin kesäolympialaisissa 1988. |  |
Maa:   Kanada
Kouluratsastus
|  Olympialaiset  |  Olympialaiset  |  Olympialaiset  |  |
|  Pronssia | Soul 1988 | joukkuekilpailu |  |
Eva-Maria Pracht (o.s. Neckermann, 29. kesäkuuta 1937 Würzburg, Saksa – 15. helmikuuta 2021) oli kanadalainen kouluratsastaja ja olympiamitalisti.
Pracht voitti joukkuekilpailun olympiapronssia Soulissa 1988 ja sijoittui yksilökilpailussa 29:nneksi. Hän kilpaili myös Los Angelesin kesäolympialaisissa 1984 ollen joukkuekilpailussa seitsemäs ja yksilökilpailussa 25:s. Prachtin isä, liikemies Josef Neckermann voitti ratsastuksessa kuusi olympiamitalia. Hänen tyttärensäkin kilpaili ratsastuksessa olympiatasolla. Pracht kuoli Kanadassa 83-vuotiaana 15. helmikuuta 2021 pandemiana riehuneeseen COVID-19-koronavirustautiin.
Aiheesta muualla

Eva-Maria Pracht Kansainvälinen olympiakomitea. (englanniksi)
Eva-Maria Brem

| Mitalit | Mitalit | Mitalit |  |
| --- | --- | --- | --- |
|  Eva-Maria Brem Itävallan mestaruuskisoissa vuonna 2008 |  Eva-Maria Brem Itävallan mestaruuskisoissa vuonna 2008 |  Eva-Maria Brem Itävallan mestaruuskisoissa vuonna 2008 |  |
Maa:   Itävalta
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Vail / Beaver Creek 2015 | joukkuekilpailu |  |
Eva-Maria Brem (s. 13. syyskuuta 1988 Schwaz) on itävaltalainen alppihiihtäjä. Hän on suurpujottelun maailmancupin voittaja ja joukkuekilpailun maailmanmestari.
Alppihiihdon maailmancupissa Brem kilpaili ensimmäisen kerran Lienzissä 29. joulukuuta 2005. Hän saavutti ensimmäisen palkintosijansa oltuaan kolmas Åren suurpujottelussa 6. maaliskuuta 2014. Kymmenen päivää myöhemmin hän oli toinen Lenzerheiden suurpujottelussa. 25. lokakuuta 2014 hän sijoittui kolmanneksi Söldenin suurpujottelussa. Ensimmäisen maailmancupin voittonsa hän saavutti Aspenin suurpujottelussa marraskuussa 2014. Åren suurpujottelussa hän sijoittui kolmanneksi sekä joulukuussa 2014 että maaliskuussa 2015. Hän oli vielä toinen Meribelin suurpujottelussa, ja sijoittui kauden 2014–2015 suurpujottelun maailmancupissa toiseksi.
Kaudella 2015–2016 Brem sijoittui toiseksi Aspenin ja Åren suurpujottelussa. Hän voitti Courchevelin ja Jasnán suurpujottelun. Hän voitti suurpujottelun maailmancupin.
Vuonna 2005 Brem otti Euroopan nuorten olympiafestivaaleilla kultaa suurpujottelussa ja hopeaa supersuurpujottelussa.
Vuonna 2006 Brem sai nuorten MM-kilpailuissa pronssia suurpujottelussa. Itävallan mestaruuskisoissa hän otti samana vuonna kultaa suurpujottelussa ja oli pujottelussa kolmas edellään kaksi ulkomaalaista. Vuotta myöhemmin nuorten MM-kilpailuissa Brem otti pronssia sekä suurpujottelusta että supersuurpujottelusta. Vuoden 2008 nuorten MM-kilpailuissa hän otti pronssimitalin alppiyhdistetystä ja kuukautta myöhemmin Itävallan mestaruuskisoissa suurpujottelusta pronssia. Hän oli maansa mestaruuskilpailujen suurpujottelussa parhaana itävaltalaisena toinen 2013.
Brem kilpaili aikuisten arvokilpailuissa ensimmäisen kerran Vancouverin olympialaisissa 2010 ja sijoittui suurpujottelussa seitsemänneksi. Vailin / Beaver Creekin MM-kilpailuissa 2015 hän saavutti joukkuekilpailussa kultaa.
Aiheesta muualla

Eva-Maria Bremin kotisivut (Arkistoitu – Internet Archive)
Forsius–Erikssonin oireyhtymä

Forsius–Erikssonin oireyhtymä on silmiin vaikuttavan albinismin eli okulaarisen albinismin kaltainen harvinainen sairaus, joka periytyy X-kromosomissa vallitsevasti tai peittyvästi. Siitä käytetään myös nimityksiä "Ahvenanmaan silmätauti" (AIED), "okulaarisen albinismin tyyppi 2" ja "Forsius–Eriksson-tyypin okulaarinen albinismi".
Forsius–Erikssonin oireyhtymä löydettiin 1960-luvulla Ahvenanmaan väestöstä. Se on nimetty Aldur Erikssonin ja Henrik Forsiuksen mukaan. Tauti aiheuttaa silmänpohjan hypopigmentaation, silmävärvettä, värierottelun ja hämäränäön ongelmia sekä etenevän taittovirheen. Näköhermon risteämiskohdan kehityshäiriötä ei esiinny. Forsius–Erikssonin oireyhtymä on lähinnä miesten sairaus, mutta myös naisilla voi esiintyä lieviä oireita. Taudin aiheuttaa CACNA1F-geenin mutaatio. Sairauden oireet puhkeavat vastasyntyneisyyskaudella tai varhaisella lapsuusiällä.
Daspletosaurus

| Daspletosaurus |
| --- | --- |
 Daspletosauruksen luuranko Fieldin luonnonhistoriallisessa museossa Chicagossa.
 Myöhäisliitukausi 80–73 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Tetanurit Tetanurae
Yläheimo::  †Tyrannosaurit Tyrannosauroidea
Heimo::  †Tyrannosauridae
Alaheimo::  †Tyrannosaurinae
Suku::  †Daspletosaurus
Laji::  torosus
Kaksiosainen nimi
 † Daspletosaurus torosus  Russell, 1970 
Katso myös
   Daspletosaurus Wikispeciesissä   Daspletosaurus Commonsissa 
Infobox OKNimi-testi OK: 
Daspletosaurus (nimen merkitys: "pelottava lisko") oli teropodeihin kuulunut, lihaa syönyt tyrannosaurisuku. Se eli 80–73 miljoonaa vuotta sitten myöhäisellä liitukaudella Campania-vaiheella. Daspletosauruksen fossiileja on löydetty Kanadan Albertasta ja Yhdysvaltain Montanasta.
Nimi

Daspletosaurus tarkoittaa "pelottavaa liskoa". Nimi tulee kreikan kielen sanoista "daspleto" (pelottava) ja "sauros" (lisko). Lajiepiteetti torosus on latinaksi "lihaksikas".